IAGS > PIRKIMO DOKUMENTAI (PD) > SPECIALIOSIOS SĄLYGOS (SS)
	PIRKIMO BŪDAS, PAVADINIMAS
	Leidimo gyventi Lietuvos Respublikoje blankų gamybos paslaugų pirkimas (PPR-517)

	
	Tarptautinis pirkimas skelbiamos derybos



1. BENDROJI INFORMACIJA APIE PIRKIMĄ

1 lentelė. Bendroji informacija apie pirkimą:
	1.1. 
	Perkančioji organizacija:
	Migracijos departamentas prie Lietuvos Respublikos vidaus reikalų ministerijos

	1.2. 
	Pirkimo procedūras vykdo:
	Išteklių agentūros viešųjų pirkimų, atliekamų gynybos ir saugumo srityje, komisija.

	1.3. 
	Įgaliotas asmuo palaikyti tiesioginį ryšį su tiekėjais, gauti iš jų (ne tarpininkų) pranešimus, susijusius su pirkimo procedūromis:
	Asta Šimonėlienė, tel. +370 5271 8893, el. p. asta.simoneliene@vrm.lt 
	1.4. 
	Informacija apie pirkimo dalis
	Žr. SS 2 skyrių.

	1.5. 
	Pirkimo objekto rūšis:
	Paslaugos

	1.6. 
	Pirkimo objekto aprašymas:
	Žr. Techninę specifikaciją 3 IAGS PD TS

	1.7. 
	Numatoma rengti susitikimą su tiekėjais dėl pirkimo dokumentų:
	Ne

	1.8. 
	Leidžiama apsilankyti paslaugų teikimo ar darbų atlikimo vietoje:
	Ne

	1.9. 
	Paraiškų pateikimo terminas:
	Nurodyta CVPIS

	1.10. 
	Pasiūlymų pateikimo terminas:
	Nurodomas kvietime pateikti pasiūlymą

	1.11. 
	Paklausimus tiekėjai gali pateikti iki:
	Likus 10 dienų iki paraiškos/pasiūlymo pateikimo termino pabaigos

	1.12. 
	Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams ne vėliau kaip:
	Likus 6 (šešioms) dienoms iki paraiškos/pasiūlymo pateikimo termino pabaigos.

	1.13. 
	Pasiūlymų vertinimo kriterijus:
	Mažiausios kainos vertinimo kriterijus

	1.14. 
	Kainodaros būdas:
	Fiksuoto įkainio.

	1.15. 
	Sąlygos, kuriomis draudžiamas ir ribojamas tiekėjų dalyvavimas pirkime:
	Taikomi. Žr. SS 3 skyrių.

	1.16. 
	Teisė verstis ta veikla, kuri reikalinga pirkimo sutarčiai įvykdyti, ir šios teisės įrodymo būdai:
	Taikomi. Žr. SS 4 skyrių.

	1.17. 
	Kandidatų ar dalyvių ekonominės ir finansinės būklės, techninio ir profesinio pajėgumo reikalavimai:
	Taikomi. Žr. SS 4 skyrių.

	1.18. 
	Reikalavimai dėl kokybės vadybos sistemos ir (arba) aplinkos apsaugos vadybos sistemos standartų taikymo:
	Taikomi. Žr. SS 5 skyrių

	1.19. 
	Pirkimo procedūrų metu atskleidžiama įslaptinta informacija žymima atitinkama slaptumo žyma:
	Žr. SS 1.29, 1.30 p.

	1.20. 
	Taikomas VPAGSSĮ 33 straipsnio 9 dalyje numatytas vertinimas ir tiekėjas turės pateikti tokiai patikrai atlikti reikalingus dokumentus:
	Ne.

	1.21. 
	Pirkimo metu atliekama patikra dėl tiekėjo patikimumo, grėsmės nacionaliniam saugumui ir tiekėjas turės pateikti tokiai patikrai atlikti reikalingus dokumentus:
	Ne.

	1.22. 
	Kandidatų kvalifikacinė atranka:
	Netaikoma

	1.23. 
	Pasiūlymų vertinimo tvarka:
	Taikomi. Žr. SS 8 skyrių.

	1.24. 
	Pasiūlymo galiojimo užtikrinimo, pateikiamo Išteklių agentūrai, būdas ir dydis:
	PO nereikalauja jokio pasiūlymo galiojimo užtikrinimo.

	1.25. 
	Sutarties nuostatos / Sutarties projektas:
	Žr. priedą 8 IAGS PD SP

	1.26. 
	Perkančiosios organizacijos sprendimas neatlikti pirkimo naudojantis centrinės perkančiosios organizacijos paslaugomis:
	Pirkimo objekto negalima įsigyti iš centrinės perkančiosios organizacijos

	1.27. 
	Taikomos dalyvavimo pirkime sąlygos, nustatytos vadovaujantis VPGSSĮ 6 straipsnio 2 dalimi:
	Perkančioji organizacija šiame pirkime neleidžia dalyvauti:
- tiekėjams (juridiniams asmenims)/subtiekėjams (juridiniams asmenims), kurie nėra registruoti Europos Sąjungos valstybėje narėje arba NATO valstybėje narėje; 
- tiekėjams (fiziniams asmenims)/subtiekėjams (fiziniams asmenims), kurie nėra deklaravę gyvenamosios vietos Europos Sąjungos valstybėje narėje arba NATO valstybėje narėje

	1.28. 
	Taikomos dalyvavimo pirkime sąlygos, jeigu pirkimas susijęs su įslaptinta informacija, nustatytos vadovaujantis VPGSSĮ 33 straipsnio 1 dalies 6 punktu:
	Pasiūlymų pateikti nebus kviečiami kandidatai, kurie yra registruoti ir veikia valstybėse, su kuriomis Lietuvos Respublika nėra sudariusi dvišalių sutarčių dėl abipusės informacijos apsaugos, išskyrus Valstybės ir tarnybos paslapčių įstatymo 4 straipsnyje nustatytus atvejus, taip pat kandidatai, kurie neturi Valstybės ir tarnybos paslapčių įstatyme nustatyto tiekėjo patikimumo pažymėjimo ar įslaptintos informacijos, žymimos slaptumo žyma „Riboto naudojimo“, apsaugos reikalavimų atitiktį patvirtinančios pažymos ar leidimo dirbti ar susipažinti su įslaptinta informacija.

	1.29. 
	Reikalavimai, susiję su įslaptintos informacijos pateikimu
	Pirkimas susijęs su įslaptinta informacija, žymima slaptumo žyma Slaptai. 

	
	
	Informacija pažymėta slaptumo žyma Slaptai bus pateikta Valstybės dokumentų technologinės apsaugos tarnybos prie Finansų ministerijos (toliau – VDTAT) nustatyta tvarka.

	
	
	Pasirašius sutartį, Leidimo gyventi Lietuvos Respublikoje blanko grafiniai projektai gamintojui bus perduodami skaitmeninėse laikmenose Slaptai.

	1.30.
	Kiti reikalavimai nenurodyti BS
	1) Pirkimo vykdytojas leis tiekėjui (subtiekėjui) dalyvauti tolesnėse pirkimo procedūrose tik gavęs įslaptintų sandorių saugumą užtikrinančios institucijos vertinimą.

	
	
	[bookmark: _Hlk202885634]2) Atrinktiems tiekėjams, kurie bus pakviesti pateikti pasiūlymą: 
a) pirkimo vykdytojas CVPIS priemonėmis kartu su kvietimu pateiks numatomų įsigyti Leidimo gyventi Lietuvos Respublikoje blanko privalomų ir papildomų technologinės apsaugos priemonių sąrašus (TS priedas);
b) Migracijos departamento turimos programinės ir techninės įrangos techninis aprašymą (specifikaciją) pirkimo vykdytojas pateiks kvietime nustatyta tvarka tuo atveju, jeigu atrinktas(-i) tiekėjas(-ai) informuos apie poreikį susipažinti.

	
	
	3) Paraiška/pasiūlymas, kiti dokumentai ir susirašinėjimas pateikiama lietuvių kalba. Pateikus dokumentą kita kalba, turi būti pateiktas tinkamai patvirtintas vertimas į lietuvių kalbą. 
Techninius siūlomo pirkimo objekto parametrus, kitus su pirkimo objektu susijusius techninius duomenis, tiekėjai gali pateikti anglų kalba.


2. [bookmark: _Toc506979273]INFORMACIJA APIE PIRKIMO DALIS

2.1 Informacija apie pirkimo dalis pateikta 2 lentelėje.

2 lentelė. Informacija apie pirkimo dalis:
	Eil. Nr.
	Informacija apie pirkimo dalis
	Nurodoma reikšmė

	1.
	Pirkimas skaidomas į dalis.
	Pirkimo objektas neskaidomas į dalis.



3. Sąlygos, kuriomis draudžiamas ir ribojamas tiekėjų dalyvavimas pirkime 

3.1 [bookmark: _Hlk51070087]Perkančioji organizacija atmeta paraiškas ir pasiūlymus, jeigu tiekėjas neįrodo sąlygų, kuriomis draudžiamas ir ribojamas jo dalyvavimas pirkime, nebuvimo. Jei bendrą paraišką/pasiūlymą pateikia ūkio subjektų grupė 3 lentelėje nustatytus reikalavimus, turi atitikti ir pateikti nurodytus dokumentus kiekvienas ūkio subjektų grupės narys ir/ar subrangovas/subtiekėjas  atskirai. 
3 lentelė.
	Eil.
Nr.
	Sąlygos, kuriomis draudžiamas ir ribojamas tiekėjų dalyvavimas pirkime
	Sąlygos, kuriomis draudžiamas ir ribojamas tiekėjų dalyvavimas pirkime (ne)buvimą įrodantys dokumentai

	3.1.1.
	Dėl tiekėjas, kuris yra fizinis asmuo, arba dėl tiekėjo, kuris yra juridinis asmuo, kita organizacija ar jos padalinys, vadovo, kito valdymo ar priežiūros organo nario ar kito asmens (asmenų), turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus yra įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą, taip pat dėl  tiekėjo (juridinio asmens) per pastaruosius 5 metus yra įsiteisėjęs apkaltinamasis teismo nuosprendis už:
a) už dalyvavimą nusikalstamame susivienijime, jo organizavimą ar vadovavimą jam, 
b) už teroristinį ir su teroristine veikla susijusį nusikaltimą, valstybės paslapties atskleidimą ar praradimą, 
c) už kyšininkavimą, prekybą poveikiu, papirkimą, 
d) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos, tikslinės paramos, subsidijos ar dotacijos panaudojimą ne pagal paskirtį ar nustatytą tvarką, kreditinį sukčiavimą,  neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą finansinės apskaitos tvarkymą ir (arba) organizavimą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos, parengtos vadovaujantis Europos Sąjungos sutarties K.3 straipsniu, 1 straipsnyje,
e) nusikalstamu būdu gauto turto legalizavimą;
f) kitose valstybėse atliktą nusikaltimą, apibrėžtą kitų valstybių baudžiamuosiuose įstatymuose, įgyvendinančiuose Direktyvos 2009/81/EB 39 straipsnio 1 dalyje išvardytuose Europos Sąjungos teisės aktus.
	Pateikti*:
Išrašas iš teismo sprendimo
arba
Informatikos ir ryšių departamento prie Vidaus reikalų ministerijos pažyma (VPGSSĮ 34 straipsnio 1 dalies 1, 2 punktus)
arba atitinkamos užsienio šalies institucijos dokumentas, 
apie jungtinius kompetentingų institucijų tvarkomus duomenis, patvirtinančius arba paneigiančius VPAGSSĮ 34 straipsnio 1 dalies 1, 2 punktuose nurodytų sąlygų buvimą.
Dokumentas turi būti išduotas ne anksčiau kaip prieš 180 dienų iki paraiškų/ pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei paraiškų pateikimo terminas, toks dokumentas jo galiojimo laikotarpiu yra priimtinas. 


Pateikiama elektroninė dokumento versija (kopija) CVPIS priemonėmis.

	3.1.2.
	Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu ir bet kokiomis tinkamomis priemonėmis gali įrodyti, kai:
	Pateikti Tiekėjo deklaraciją pagal pirkimo dokumentuose pateiktą formą (6 IAGS PD TD).
Pateikiama elektroninė dokumento versija (kopija) CVPIS priemonėmis

	a)
	tiekėjas yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.
	Priimant sprendimus dėl tiekėjo pašalinimo iš pirkimo procedūros a) papunktyje nurodytu pagrindu, atsižvelgiama į nacionalinėje duomenų bazėje adresu: 
https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose 

	b)
	tiekėjas neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. Taikant šį tiekėjo pašalinimo iš pirkimo procedūros pagrindą vadovaujamasi Mokesčių administravimo įstatymo 401 straipsnio 1 dalyje nustatytais terminais, juos skaičiuojant nuo Mokesčių administravimo įstatymo 401 straipsnio 1 dalyje nurodytų pažeidimų padarymo dienos, tačiau visais atvejais šie terminai negali būti ilgesni negu 3 metai.
	Priimant sprendimus dėl tiekėjo pašalinimo iš pirkimo procedūros b) papunktyje nurodytu pagrindu pirkimo vykdytojas patikrina pagal neatlygintinai prieinamus duomenis dėl minimalių patikimo mokesčių mokėtojo kriterijų atitikimo (http://www.vmi.lt/cms/informacija-apie-mokesciu-moketojus).
Vykdytojas vertins duomenis apie paraišką/ pasiūlymą pateikusį tiekėją ir tos dienos duomenys bus laikomi aktualiais. Jeigu dėl Valstybinės mokesčių inspekcijos informacinės sistemos techninių trikdžių pirkimo vykdytojas neturės galimybės patikrinti neatlygintinai prieinamų duomenų, jis turės teisę prašyti tiekėjo, pateikti nustatyta tvarka išduotą dokumentą, patvirtinantį arba paneigiantį VPAGSSĮ 34 straipsnio 1 dalies 3 b) punkte nurodytų aplinkybių (ne)buvimą.

	c)
	Tiekėjas yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatymo 5 straipsnyje ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai;
	Pateikti Tiekėjo deklaraciją pagal pirkimo dokumentuose pateiktą formą (6 IAGS PD TD)

	d) 
	Tiekėjas yra neįvykdęs pirkimo sutarties, sudarytos vadovaujantis VPAGSSĮ, VPĮ ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis pirkimo sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus yra įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. Šiuo pagrindu tiekėjas taip pat pašalinamas iš pirkimo procedūros, kai vadovaujantis kitų valstybių teisės aktais per pastaruosius 3 metus nustatyta, kad jis, vykdydamas ankstesnę pirkimo ar koncesijos sutartį, sutartyje nustatytą esminį reikalavimą įgyvendino su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau laiko, buvo pareikalauta atlyginti žalą ar taikomos kitos panašios sankcijos
	Priimant sprendimus dėl tiekėjo pašalinimo iš pirkimo procedūros d) papunktyje nurodytu pašalinimo pagrindu, atsižvelgiama į pagal VPĮ 91 straipsnį skelbiamą informaciją: 

https://vpt.lrv.lt/lt/pasalinimo-pagrindai-1/nepatikimi-tiekejai-1

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas

	3.1.3
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Pateikti Tiekėjo deklaraciją pagal pirkimo dokumentuose pateiktą formą (6 IAGS PD TD).
Pateikiama elektroninė dokumento versija (kopija) CVPIS priemonėmis

	Pirkimo dalyvis vietoje 3.1.1 punkte  (VPAGSSĮ 34 straipsnio 1 dalis) nurodytų dokumentų, jei jo valstybėje tokie dokumentai neišduodami arba toje valstybėje išduodami dokumentai neapima visų nurodytų aplinkybių, gali pateikti priesaikos deklaraciją arba valstybėse, kuriose ji netaikoma, – oficialią tiekėjo deklaraciją, kurią jis yra pateikęs kompetentingai teisinei arba administracinei institucijai, notarui arba kompetentingai profesinei ar prekybos organizacijai savo kilmės valstybėje arba valstybėje, iš kurios jis atvyko (VPAGSSĮ 34 str. 8 dalis).



4. [bookmark: _Toc506979274]KVALIFIKACIJOS REIKALAVIMAI

4.1. Tiekėjas, dalyvaujantis pirkime, turi atitikti 4 lentelėje nurodytus kvalifikacijos reikalavimus.. 
4 lentelė. 
	Eil. Nr.
	Reikalavimas
	Atitiktį įrodantys dokumentai

	Teisė verstis veikla, reikalinga sutarčiai įvykdyti :

	4.1.1.
	Tiekėjas turi atitikti teisės aktuose nustatytus reikalavimus, būtinus išduodant leidimą dirbti ar susipažinti su įslaptinta informacija žymima ne žemesne slaptumo žyma kaip Slaptai:
1) Tiekėjas turi teisę sudaryti įslaptintus sandorius, žymimus ne žemesne slaptumo žyma kaip Slaptai;
2) Tiekėjo patalpose gali būti saugoma įslaptinta informacija, žymima ne žemesne slaptumo žyma kaip Slaptai;
3) Tiekėjas savo patalpose gali automatizuotai apdoroti ir saugoti įslaptintą informaciją, žymimą ne žemesne slaptumo žyma kaip Slaptai.
4) Tiekėjo darbuotojai turi teisę dirbti ar susipažinti su įslaptinta informacija žymima ne žemesne slaptumo žyma kaip Slaptai;
5) Tiekėjas, jo subrangovas, ūkio subjektas, kurio pajėgumais remiamasi, gamintojas ar juos kontroliuojantis asmuo (įskaitant jų teikiamų paslaugų, tiekiamų prekių, įrangos ypatybes) yra patikimas ar nekelia grėsmės nacionaliniam ar kitos valstybės narės saugumui.
	Užpildyti Patikimumo formą (8 IAGS PD TPF) (TPF) ir pateikti toliau nurodytus dokumentus:
Tiekėjui (fiziniam asmeniui, savarankiškai užsiimančiam ūkine veikla) – Valstybės ir tarnybos paslapčių įstatymo nustatyta tvarka išduotas dokumentas, patvirtinantis tiekėjo teisę dirbti ar susipažinti su įslaptinta informacija, žymima ne žemesne slaptumo žyma kaip Slaptai, kuriuo patvirtinama asmens teisė dirbti ar susipažinti su įslaptinta informacija, tokią informaciją saugoti ir kuriuo suteikiama teisė sudaryti įslaptintus sandorius.

Tiekėjui (juridiniam asmeniui) – Valstybės saugumo departamento įmonės patikimumą patvirtinantis pažymėjimas, išduotas Valstybės ir tarnybos paslapčių įstatymo nustatyta tvarka, kuris suteikia teisę:
-sudaryti įslaptintus sandorius, žymimus ne žemesne slaptumo žyma kaip Slaptai;
- saugoti, dirbti ar susipažinti su įslaptintą informaciją tiekėjo patalpose, žymimą ne žemesne slaptumo žyma kaip Slaptai;
- automatizuotai apdoroti ir saugoti įslaptintą informaciją, žymimą ne žemesne slaptumo žyma kaip Slaptai.  Saugumo priežiūros tarnybos arba žinybinės saugumo priežiūros tarnybos išduotas dokumentas, patvirtinantis, kad tiekėjas Įslaptintos informacijos ryšių ir informacine sistema (toliau – ĮIRIS) gali automatizuotai apdoroti ir perduoti įslaptintą informaciją, žymimą ne žemesne slaptumo žyma kaip Slaptai. 
Tiekėjo darbuotojų, kurie dalyvaus rengiant ir teikiant pasiūlymą ir vykdys sutartį, sąrašas (pateikiama TPF 2, 3 lentelėse), Valstybės saugumo departamento raštas, patvirtinantis, kad tiekėjo darbuotojams yra išduoti leidimai dirbti ar susipažinti su įslaptinta informacija, žymima ne žemesne slaptumo žyma kaip Slaptai.
Užsienio valstybėse, su kuriomis yra sudarytos tarptautinės sutartys dėl įslaptintos informacijos abipusės apsaugos ar su kuriomis yra keičiamasi įslaptinta informacija, vadovaujantis Europos Sąjungos ar NATO teisės aktais, veikiantys juridiniai asmenys ar ūkine veikla užsiimantys tokių užsienio valstybių piliečiai gali dalyvauti šiame Pirkime dėl teisės sudaryti įslaptintą sandorį, kurį organizuojant ir vykdant bus perduodama įslaptinta informacija, žymima ne žemesne slaptumo žyma kaip Slaptai (EU Secret), jeigu įslaptintų sandorių saugumą užtikrinanti užsienio valstybės institucija Valstybės ir tarnybos paslapčių įstatymo nustatyta tvarka patvirtina, kad atrankoje dalyvaujanti įmonė, įstaiga, organizacija ar fizinis asmuo yra patikimi ir atitinka tos užsienio valstybės reikalavimus, keliamus tiekėjams, sudarantiems atitinkamus įslaptintus sandorius dėl saugiųjų dokumentų ir saugiųjų dokumentų blankų gamybos.
Pastaba. Lygiaverčių dokumentų lygiavertiškumą turi įrodyti tiekėjas.

Perkančioji organizacija visais atvejais gali laikyti, kad tiekėjas, jo subrangovas, ūkio subjektas, kurio pajėgumais remiamasi, gamintojas ar juos kontroliuojantis asmuo nėra patikimas ar kelia pavojų nacionaliniam ar kitos valstybės narės saugumui, jeigu ji gauna kompetentingų institucijų pateiktą tai patvirtinančią informaciją.
Perkančioji organizacija gavus nurodytus dokumentus kreipsis į įslaptintų sandorių saugumą užtikrinančią instituciją ir tik gavusi šios patvirtinimą, leis tiekėjui (subtiekėjui) dalyvauti tolesnėse pirkimo procedūrose.

Pateikiama skaitmeninės dokumentų versijos CVP IS priemonėmis.

	Reikalavimą turi atitikti kiekvienas ūkio subjektų grupės narys (-iai) ir (ar) subtiekėjas (-ai) pagal jų prisiimamus įsipareigojimus pirkimo sutarčiai vykdyti

	4.1.2.
	Tiekėjas turi teisę gaminti saugiųjų dokumentų blankus
	Pateikiami įrodantys dokumentai:
saugiųjų dokumentų ir saugiųjų dokumentų blankų gamybos licencija arba kiti lygiaverčiai dokumentai, kaip numatyta Lietuvos Respublikos saugiųjų dokumentų ir saugiųjų dokumentų blankų gamybos įstatymo 18 straipsnio 1 dalyje: Saugieji dokumentai ir saugieji dokumentų blankai gaminami įmonėje arba užsienio valstybės įmonės filiale, turinčiuose licencijas gaminti saugiuosius dokumentus ir saugiuosius dokumentų blankus (toliau – licencija); 
Jei įmonė registruota Europos Sąjungos valstybėje narėje ar kitoje Europos ekonominės erdvės valstybėje, – tos valstybės Vyriausybės ar jos įgaliotos institucijos išduotą (-us) dokumentą (-us), kuriais suteikiama teisė gaminti saugiuosius dokumentus ir saugiuosius dokumentų blankus ar ISO 14298:2021 sertifikatą “Grafikos technologijos – apsauginės spaudos procesų valdymas” (angl. Graphic technology — Management of security printing processes), ar kitą lygiavertį įrodymą.
Pateikiamos skaitmeninės dokumentų versijos CVP IS priemonėmis.

	Reikalavimą turi atitikti kiekvienas ūkio subjektų grupės narys (-iai) ir (ar) subtiekėjas (-ai) pagal jų prisiimamus įsipareigojimus pirkimo sutarčiai vykdyti

	4.1.3.
	Tiekėjas per paskutinius 5 (penkerius) metus iki paraiškų pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 (penkerius) metus) pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis tinkamai suteikęs panašaus pobūdžio (saugiųjų dokumentų blankų gamybos) paslaugų, ne mažiau nei už 700 000 (septynis šimtus tūkstančių) Eur be PVM. 
Paslaugos gali būti pradėtos teikti anksčiau nei per paskutinius 5 metus. 
Jeigu pagal pateiktą sutartį paslaugos pradėtos teikti anksčiau nei per paskutinius 5 metus iki paraiškų pateikimo termino pabaigos, tačiau pabaigta vykdyti per paskutinius 5 metus, tokiu atveju atsižvelgiama į visą sutarties vertę.
Vykdomų sutarčių atveju vertinama iki pasiūlymų pateikimo termino pabaigos tinkamai suteiktų paslaugų vertė.
	Pateikiama:
1. Informacija per paskutinius 5 metus iki paraiškų pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 5 metus) suteiktų panašaus pobūdžio (saugiųjų dokumentų blankų gamybos) paslaugų sąrašas (nurodomas užsakovas, sutarties objektas, trumpas objekto aprašymas, suteiktų paslaugų vertė eurais be PVM, sutarties sudarymo data, sutarties trukmė, ir kita FK formoje nurodyta informacijai).
2. Įrodymui apie tinkamą paslaugų teikimą ir sutarties (sutarčių) įvykdymą arba vykdymą pateikiama užsakovo pažyma (-os), kurioje (-se) nurodoma, ar sutartiniai įsipareigojimai (jų dalis, jei sutartis nebaigta vykdyti) yra tinkamai įvykdyti, taip pat įvykdytų įsipareigojimų apimtis eurais be PVM.
Pateikiamos skaitmeninės dokumentų versijos CVP IS priemonėmis.

	Ūkio subjektų grupės dalyvavimo pirkime ir/ar rėmimosi kitų ūkio subjektų pajėgumais sąlygos:
a) reikalavimą turi atitikti visi ūkio subjektų grupės nariai kartu, atsižvelgiant į jų prisiimamus įsipareigojimus (patirtis sumuojama);
b) tiekėjas gali remtis kitų ūkio subjektų pajėgumais tik tuo atveju, jeigu tie subjektai  patys vykdys tą pirkimo sutarties dalį, kuriai reikia jų turimų pajėgumų; 
c) tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė, ir kt.,) o ne visas vykdytos sutarties objektas.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra nustatomos/apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.

5. KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAMS REIKALAVIMAI

5.1 Tiekėjas, dalyvaujantis pirkime, turi atitikti 5 lentelėje nurodytus kokybės vadybos sistemos ir (arba) aplinkos apsaugos vadybos sistemos standartų reikalavimus.
5 lentelė. Kokybės vadybos sistemos ir (arba) aplinkos apsaugos vadybos sistemos standartų reikalavimai:
	Eil. Nr.
	Reikalavimas
	Atitiktį įrodantys dokumentai

	5.1.1
	Tiekėjas turi turėti veikiančią kokybės valdymo sistemą saugiųjų dokumentų ir saugiųjų dokumentų blankų gamybos srityje, atitinkančią ISO 9001:2015 arba lygiavertį standartą
	Pateikiama:
Nepriklausomos sertifikavimo įstaigos išduotas sertifikatas (-ai), patvirtinantis, kad tiekėjas laikosi kokybės vadybos sistemos standartų ir kad tiekėjo įmonėje yra įdiegtos nurodytus standartus atitinkančios valdymo sistemos. Perkančioji organizacija pripažins lygiaverčius sertifikatus, išduotus kitose valstybėse narėse įsisteigusių nepriklausomų akredituotų įstaigų ar kitus ūkio subjekto lygiaverčių kokybės, informacijos saugumo vadybos užtikrinimo priemonių įrodymus.
Veiklos rūšis, nurodyta sertifikatuose, turi atitikti Pirkimo objektą (saugiųjų dokumentų, saugiųjų blankų gamyba).
Pateikiamos skaitmeninės dokumentų versijos CVP IS priemonėmis.

	5.1.2
	Tiekėjas turi turėti veikiančią aplinkos apsaugos valdymo sistemą saugiųjų dokumentų ir saugiųjų dokumentų blankų gamybos srityje, atitinkančią Europos Sąjungos aplinkos apsaugos vadybos ir audito sistemą (EMAS) arba ISO/IEC 14001:2015, arba aplinkos apsaugos vadybos sistemos standartą, pagrįstą atitinkamais Europos arba tarptautiniais standartais, kuriuos yra patvirtinusios įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus, arba lygiaverčius standartus
	Pateikiama:
Nepriklausomos sertifikavimo įstaigos išduotas sertifikatas (-ai) patvirtinantis, kad tiekėjas laikosi aplinkos apsaugos vadybos sistemos standartų ir kad tiekėjo įmonėje yra įdiegtos nurodytus standartus atitinkančios valdymo sistemos. Perkančioji organizacija pripažins lygiaverčius sertifikatus, išduotus kitose valstybėse narėse įsisteigusių nepriklausomų akredituotų įstaigų ar kitus ūkio subjekto lygiaverčių aplinkos apsaugos vadybos užtikrinimo priemonių įrodymus. 
Veiklos rūšis, nurodyta sertifikatuose, turi atitikti Pirkimo objektą (saugiųjų dokumentų, saugiųjų dokumentų gamyba).
Pateikiamos skaitmeninės dokumentų versijos CVP IS priemonėmis.

	Reikalavimus turi atitikti kiekvienas ūkio subjektų grupės narys (-iai) ir (ar) subtiekėjas (-ai) pagal jų prisiimamus įsipareigojimus pirkimo sutarčiai vykdyti

	Jeigu tiekėjas pats atitinka šiuos reikalavimus, tačiau pasitelkia subtiekėjus nurodytoms paslaugoms teikti, kurioms yra keliamas šis reikalavimas, pateikiamas: tiekėjo vidaus dokumentas (pvz., įmonės patvirtinta aplinkos apsaugos politika ar kiti dokumentai) arba su subtiekėju pasirašytas susitarimas, arba kitas dokumentas, kuriame yra aprašyta, kad subtiekėjas turi laikytis tiekėjo kokybės, informacijos saugumo ir aplinkos apsaugos vadybos standartų tiek kiek jis taikomas atsižvelgiant į subtiekėjo prisiimamus įsipareigojimus pirkimo sutarčiai vykdyti bei nustatyta tiekėjo atsakomybė prižiūrėti, kad subtiekėjas vadovautųsi tiekėjo turimu kokybės, informacijos saugumo ir aplinkos apsaugos vadybos standartu.

	Sertifikatas (-ai) turi galioti ne trumpiau kaip nuo paraiškos/pasiūlymo pateikimo termino ir galioti per visą sutarties galiojimo laikotarpį. Jei tiekėjo turimo sertifikato galiojimas baigiasi iki tiekėjo prisiimtų įsipareigojimų įvykdymo laikotarpio pabaigos, tiekėjas privalo pratęsti turimą sertifikatą (įsigyti naują) ir pateikti patvirtintą kopiją perkančiajai organizacijai.




6. VERTINIMAS VPGSSĮ 33 STRAIPSNIO 9 DALYJE NUSTATYTA TVARKA VERTINIMAS VPGSSĮ 33 STRAIPSNIO 9 DALYJE NUSTATYTA TVARKA / AR EUROPOS SĄJUNGOS TARYBOS REGLAMENTO (ES) 2022/576 NUSTATYTA TVARKA

6.1.  Vertinimas VPAGSSĮ 33 straipsnio 9 dalyje nustatyta tvarka netaikomas.

6.2. 	Vertinimas Europos Sąjungos Tarybos Reglamento (ES) 2022/576 nustatyta tvarka:

6 lentelė. Vertinimas Europos Sąjungos Tarybos Reglamento (ES) 2022/576 nustatyta tvarka:
	Eil. Nr.
	Dalyvavimas draudžiamas, esant žemiau numatytomis sąlygomis
	Atitiktį įrodantys dokumentai

	6.2.1.
	Tiekėjas, jo subtiekėjas arba ūkio subjektas, kurio pajėgumais remiamasi, kai tokiems subtiekėjams ar ūkio subjektams tenka bent 10 (dešimt) procentų pirkimo sutarties vertės, yra Rusijos pilietis, fizinis ar juridinis asmuo, subjektas ar organizacija, įsteigta (-ę) Rusijoje;
	Tiekėjas su paraiška pateikdamas užpildytą pirkimo dokumentą „11 IA PD Deklaracija dėl ES 2022_576“ deklaruoja apie (ne)atitiktį nustatytam reikalavimui. Tačiau perkančiajai organizacijai kilus įtarimų, privalės pateikti žemiau nurodytus, atitiktį pagrindžiančius dokumentus.
Pateikiami dokumentai, kurių perkančioji organizacija prašo, kilus įtarimui:
Jeigu tiekėjas, jo subtiekėjas, ūkio subjektas, kurio pajėgumais remiamasi yra juridinis asmuo, pateikiama juridinio asmens vadovo patvirtinta juridinio asmens steigimo dokumentų kopija, Juridinių asmenų registro išplėstinis išrašas su istorija, Juridinių asmenų dalyvių informacinės sistemos išrašas arba atitinkami valstybės narės ar trečiosios šalies dokumentai;

Jeigu tiekėjas, jo subtiekėjas, ūkio subjektas, kurio pajėgumais remiamasi yra fizinis asmuo, pateikiama asmens tapatybę patvirtinančio dokumento (tapatybės kortelės ar paso) kopija, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopija ir pažyma apie deklaruotą gyvenamąją vietą arba atitinkami valstybės narės ar trečiosios šalies dokumentai.

Duomenys taip pat gali būti tikrinami pagal iš kompetentingų institucijų gautą informaciją, Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus.

	6.2.2.
	Tiekėjas, jo subtiekėjas arba ūkio subjektas, kurio pajėgumais remiamasi, kai tokiems subtiekėjams ar ūkio subjektams tenka bent 10 (dešimt) procentų pirkimo sutarties vertės, yra juridinis asmuo, subjektas ar organizacija, kuriuose daugiau kaip 50 (penkiasdešimt) procentų nuosavybės teisių tiesiogiai ar netiesiogiai priklauso 6.2.1. papunktyje nurodytam subjektui;
	

	6.2.3.
	Tiekėjas, jo subtiekėjas arba ūkio subjektas, kurio pajėgumais remiamasi, kai tokiems subtiekėjams ar ūkio subjektams tenka bent 10 (dešimt) procentų pirkimo sutarties vertės, yra fizinis ar juridinis asmuo, subjektas ar organizacija, veikiantys šio punkto 6.2.1. ar 6.2.2. papunktyje nurodyto subjekto vardu ar jo nurodymu.
	




7. KANDIDATŲ KVALIFIKACINĖS ATRANKOS PROCEDŪRA. 

7.1 Kandidatų kvalifikacinė atranka nevykdoma. 
7.2 Perkančioji organizacija CVP IS priemonėmis raštu kviečia pateikti pasiūlymus visus kandidatus, kurie įrodė sąlygų, kuriomis draudžiamas ir ribojamas tiekėjų dalyvavimas pirkime, nebuvimą ir kurių kvalifikacija pripažinta atitinkančia SS nustatytus reikalavimus.
8. PASIŪLYMŲ VERTINIMO REIKALAVIMAI. 
8.1. Perkančiosios organizacijos neatmesti pasiūlymai vertinami pagal mažiausios kainos kriterijų, lyginant tiekėjų pasiūlymuose nurodytą bendrą pasiūlymo kainą.
8.2. Tiekėjo nurodyta bendra pasiūlymo kaina / bendra pasiūlymo kaina atitinkamai pirkimo objekto daliai naudojama tik pasiūlymų vertinimui ir palyginimui.
________________

